വൈറ്റ്ബോളില് നേടാത്തത് ഒന്നുമില്ല ഇന്ത്യ കണ്ട ഏറ്റവും മികച്ച നായകന് അയാളാണെന്ന് ശാസ്ത്രി Begin typing your search... X ഇന്ത്യന് ക്രിക്കറ്റ് കണ്ട എക്കാലത്തെയും മികച്ച നായകന് ആരാണെന്നു തുറന്നു പറഞ്ഞ് ഇന്ത്യന് ക്രിക്കറ്റ് ടീം പരിശീലകന് രവി ശാസ്ത്രി. നിശ്ചിത ഓവര് ക്രിക്കറ്റില് ഒരു ക്യാപ്റ്റന് എന്ന നിലയില് നേടാന് സാധിക്കുന്നതെല്ലാം നേടിയ മഹേന്ദ്ര സിങ് ധോണിയെയാണ് ശാസ്ത്ര പാടിപ്പുകഴ്ത്തുന്നത്. നിശ്ചിത ഓവര് ഫോര്മാറ്റുകളില് ഇതുവരെ ലോകം തന്നെ കണ്ട ഏറ്റവും മികച്ച നായകന് ധോണിയാണെന്നാണ് ശാസ്ത്രിയുടെ അഭിപ്രായം. ധോണിയുടെ ക്യാപ്റ്റന്സി റെക്കോര്ഡുകള് ചൂണ്ടിക്കാട്ടിയാണ് ശാസ്ത്രി തന്റെ വാദങ്ങള് ന്യായീകരിക്കുന്നത്. വൈറ്റ് ബോള് ക്രിക്കറ്റ് കണ്ട ഏറ്റവും മികച്ച നായകന് ധോണിയാണ്. ഐ.സി.സി. ചാമ്ബ്യന്ഷിപ്പുകളില് അദ്ദേഹത്തിന്റെ റെക്കോഡുകള് നോക്കിയാല് ഇതു മനസിലാകും. ഐ.പി.എല്, ചാമ്ബ്യന്സ് ലീഗ്, എല്ലാ ഐ.സിസി ടൂര്ണമെന്റുകളും, രണ്ട് ലോകകപ്പ്... എന്താണ് അദ്ദേഹം നേടാത്തത്. നിശ്ചിത ഓവറില് മറ്റൊരാളും ധോണിയുടെ അടുത്ത് പോലും എത്തില്ല. അദ്ദേഹത്തെ കിങ് കോങ് എന്ന് വേണം വിളിക്കാന് ശാസ്ത്രി പറഞ്ഞു. കഴിഞ്ഞ ലോകകപ്പോടെയാണ് ധോണി രാജ്യാന്തര ക്രിക്കറ്റില് നിന്നും വിരമിക്കുന്നത്. എന്നാല് താരം പിന്നീടും ചെന്നൈയുടെ നായകസ്ഥാനത്ത് തുടരുകയായിരുന്നു. എന്നാല് തന്റെ ക്യാപ്റ്റന്സിയെ വെല്ലുവിളിക്കാന് പ്രായത്തിനും മറ്റൊന്നും സാധിക്കുകയില്ലെന്ന് ധോണി ഇപ്പോഴും തെളിയിക്കുകയാണ്. കഴിഞ്ഞ സീസണില് പ്ലേ ഓഫിലെത്താനാകാതെ മടങ്ങേണ്ടി വന്ന ചെന്നൈ ഇത്തവണ ശക്തമായ തിരിച്ചുവരവാണ് നടത്തിയത്. ഈ സീസണില് ആദ്യമായി പ്ലേ ഓഫ് യോഗ്യത നേടുന്ന ടീമായി മാറുകയും ചെയ്തു ചെന്നൈ. വരാനിരിക്കുന്ന ലോകകപ്പില് ഇന്ത്യന് ടീമിന്റെ ഉപദേഷ്ടാവായി ധോണിയെയാണ് ബി.സി.സി.ഐ. നിയമിച്ചിരിക്കുന്നത്. അതേസമയം ഐപിഎല്ലില് ചെന്നൈയുടെ പ്രകടനം കയ്യടി നേടുമ്ബോഴും ധോണി പക്ഷെ മോശം പ്രകടനമാണ് കാഴ്ചവെക്കുന്നത്. പഴയത് പോലെ മാച്ച് ഫിനിഷ് ചെയ്യാനോ കൂറ്റനടികള് നടത്താനോ ധോണിയ്ക്ക് സാധിക്കുന്നില്ല. TAGS: Popular X TAGS: